Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: a 2/1999. (I. 18.) KHVM rendelethez
Paragraph Index: 288

12. Az FMSZ 24.3., 24.4. és 24.5. pontjai helyébe a következő rendelkezések lépnek: „24.3. Egyirányú forgalmú úton kétirányú kerékpársáv is kijelölhető, ha annak szélessége legalább 2 méter és az a forgalmi sávtól a sárga színű folytonos vonalon felül legalább 60 cm széles forgalom elől elzárt területtel vagy olyan térelhatároló elemekkel is el van választva, amelyek biztosítják az előírt szélességű terület szabadon tartását. 24.4. A kerékpársáv kezdetéről a „Kerékpársáv” (KRESZ 117/a. ábra) jelzőtáblával kell tájékoztatást adni. 24.5. A „Kerékpárosok” (KRESZ 95/b. vagy 95/c. ábra) veszélyt jelző táblát mindig el kell helyezni, ha kerékpárút illetve kerékpársáv megszüntetését követően a kerékpáros-forgalom az úttesten halad tovább, vagy a kerékpárút az úttest keresztezését követően, annak másik oldalán folytatódik.” 13.1. Az FMSZ 26.1. pontja a következő rendelkezéssel egészül ki: „Emelt sebességű vasúti pályán csak — vasúti jelzővel ellenőrzött vonat által vezérelt, vagy vasúti jelzővel függésben lévő — félsorompóval kiegészített fénysorompó alkalmazható.” 13.2. Az FMSZ 26.2. pontja helyébe a következő rendelkezés lép: „26.2. Az iparvágányon lévő vasúti átjáró helyből kezelt fénysorompóval, jelzőőr által vagy — ahol a vasúti átjárótól 30 méteren belül lévő útkereszteződés forgalmát közúti forgalomirányító fényjelző készülék irányítja — a közúti fényjelző — jelzőőr által működtetett — jelzésével is biztosítható.” 13.3. Az FMSZ 26.3. pontja a következő rendelkezéssel egészül ki: „Emelt sebességű vasúti pályán minden vasúti átjárót biztosító jelzőberendezéssel kell ellátni.” 13.4. Az FMSZ 26.4. pontja helyébe a következő rendelkezés lép: „26.4. Vasúti átjárónál, illetve vasúti gyalogos-átkelőhelynél a rálátási háromszögben, illetve a csökkentett rálátási háromszögben a rálátás akkor szabad, ha abban — külön jogszabályban2 meghatározott magasságot meghaladó — olyan épület, terepalakulat, létesítmény, fa, illetve növényzet nincs, amely a vasúti pályára a rálátást akadályozza.” 13.5. Az FMSZ 26.6. pontja helyébe a következő rendelkezés lép: „26.6. Kerékpárúton, valamint gyalog- és kerékpárúton lévő vasúti átjárót a vele párhuzamosan haladó úttal együtt kell biztosítani. Önálló kerékpárutat közforgalmú vasúti pályán — terelő korláttal ellátott vasúti gyalogos-átkelőhelyen, vagy — biztosított vasúti átjárón kell átvezetni.” 13.6. Az FMSZ 26.8. pontja helyébe a következő rendelkezés lép: „26.8. Félsorompóval kiegészített fénysorompót kell létesíteni, ahol — normál nyomtávú, 80 km/óránál nagyobb engedélyezett sebességű két- vagy többvágányú országos közforgalmú vasúti pályát szilárd burkolatú út keresztez, — normál nyomtávú országos közforgalmú vasúton a mértékadó vasúti átjáróforgalom 3000-nél nagyobb, — azt közlekedésbiztonsági indokok szükségessé teszik.

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes